CELEX: 62011CA0403
Language: el
Date: 2012-10-04 00:00:00
Title: Υπόθεση C-403/11: Απόφαση του Δικαστηρίου (έκτο τμήμα) της 4ης Οκτωβρίου 2012 — Ευρωπαϊκή Επιτροπή κατά Βασιλείου της Ισπανίας (Παράβαση κράτους μέλους — Οδηγία 2000/60/ΕΚ — Σχέδια διαχείρισης λεκάνης απορροής ποταμού — Σχέδια διαχειρίσεως λεκάνης απορροής ποταμού — Δημοσίευση και κοινοποίηση στην Επιτροπή — Ενημέρωση του κοινού και διαβούλευση με αυτό — Παράλειψη)

24.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/15
            
         Απόφαση του Δικαστηρίου (έκτο τμήμα) της 4ης Οκτωβρίου 2012 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-403/11) (1)
   
   (Παράβαση κράτους μέλους - Οδηγία 2000/60/ΕΚ - Σχέδια διαχείρισης λεκάνης απορροής ποταμού - Σχέδια διαχειρίσεως λεκάνης απορροής ποταμού - Δημοσίευση και κοινοποίηση στην Επιτροπή - Ενημέρωση του κοινού και διαβούλευση με αυτό - Παράλειψη)
   2012/C 366/25
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: αρχικώς Ι. Χατζηγιάννης και G. Valero Jordana, στη συνέχεια B. Simon)
   
      Καθού: Βασίλειο της Ισπανίας (εκπρόσωπος: A. Rubio González)
   
      Αντικείμενο
   
   Παράβαση κράτους μέλους — Παράβαση του άρθρου 13, παράγραφοι 1, 2, 3 και 6, του άρθρου 14, παράγραφος 1, στοιχείο γ', και του άρθρου 15, παράγραφος 1, της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327, σ. 1) — Σχέδια διαχειρίσεως λεκάνης απορροής ποταμού — Ενημέρωση του κοινού και διαβούλευση με αυτό — Κοινοποίηση των εν λόγω σχεδίων διαχειρίσεως
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο της Ισπανίας:
               
                           —
                        
                        
                           παραλείποντας να θεσπίσει, έως τις 22 Δεκεμβρίου 2009, τα τελικά σχέδια διαχειρίσεως λεκάνης απορροής ποταμού, πλην της περιπτώσεως της λεκάνης απορροής ποταμού της Καταλωνίας, και μη κοινοποιώντας στην Ευρωπαϊκή Επιτροπή και στα λοιπά ενδιαφερόμενα κράτη μέλη, έως τις 22 Μαρτίου 2010, αντίγραφο των σχεδίων αυτών, σύμφωνα με τα άρθρα 13, παράγραφοι 1 έως 3 και 6, καθώς και 15, παράγραφος 1, της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων, όπως τροποποιήθηκε με την οδηγία 2008/32/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, και
                        
                     
                           —
                        
                        
                           παραλείποντας να κινήσει, το αργότερο στις 22 Δεκεμβρίου 2008, πλην των περιπτώσεων που αφορούν τις λεκάνες απορροής ποταμού της Καταλωνίας, των Βαλεαρίδων Νήσων, της Τενερίφης, της Guadiana, του Guadalquivir, της μεσογειακής λεκάνης απορροής ποταμού της Ανδαλουσίας, του Tinto-Odiel-Piedras, του Guadalete-Barbate, της ακτής της Γαλικίας, του Miño-Sil, του Duero, της Δυτικής Κανταβρίας και της Ανατολικής Κανταβρίας, τη διαδικασία ενημερώσεως του κοινού και διαβουλεύσεως με αυτό όσον αφορά τα προσχέδια διαχειρίσεως λεκάνης απορροής ποταμού, σύμφωνα με το άρθρο 14, παράγραφος 1, στοιχείο γ', της οδηγίας αυτής,
                        
                     παρέβη τις υποχρεώσεις που υπέχει από τις εν λόγω διατάξεις.
            
         
               2)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
      (1)  ΕΕ C 290 της 01.10.2011